**ROMANIA**

 **JUDETUL TIMIS**

 **MUNICIPIUL TIMISOARA**

 **CONSILIUL LOCAL**

**PROCES - VERBAL**

**Încheiat astăzi 16.12.2022 cu ocazia şedinţei extraordinare a**

**Consiliului Local al Municipiului Timişoara**

**Preşedinte de şedinţă – Viceprimar Tabara A. Cosmin**

**Din cei de 27 de consilieri au fost prezenţi 11.**

**Au absentat: Raul Ambrus, Căldăraru Lucian, Craina Marius, David Emanuel, Dan Diaconu, Lăpădatu Andra Anca, Mester Andrei, Ovidiu Merean, Moșiu Simion, Munteanu Ana-Maria, Negrișanu Răzvan Gabriel, Romocean Paula-Ana, Sandu Constantin Ștefan, Szatmari Ioan-Ștefan, Țoancă Radu-Daniel.**

**Din partea executivului participă: domnul primar Dominic Fritz, domnul viceprimar Ruben Lațcău, domnul viceprimar Cosmin A. Tabara și domnul Secretar General Caius Suli**

**Ședința a fost convocată prin Dispoziția nr.2415/12.12.2022, a** Primarului Municipiului Timișoara Dominic Fritz.

**Ordinea de zi a ședinței:**Ședința Consiliului Local al Municipiului Timișoara dedicată comemorării eroilor martiriși aniversării a 33 de ani de la începerea Revoluției din Decembrie 1989 de la Timișoara.

**Dl.TABĂRĂ: Bună ziua. Bine ați venit la ședința festivă. Deschid** Ședința Consiliului Local al Municipiului Timișoara de azi 16.12.2022, cu Intonarea Imnului de Stat al României.

Urmează Intonarea Imnului Uniunii Europene.

Urmează Intonarea Imnului Timișoarei - Pro Musica.

Urmează Imnul Golanilor.

Urmează un moment de rugăciune alături de Părintele Vicar Eparhial Ionel Popescu de la Mitropolia Banatului.

Au rostit alocuțiuni dl. Primar Dominic Samuel Fritz-Primarul Municipiului Timișoara, Dl. Alin Nica- Președintele Consiliului Județean Timiș, Dl. Sorin Gabriel Ionescu- Subprefect al Județului Timiș.

**Dl. PRIMAR**: Mulţumim pentru acest moment care a definit identitatea Timişoarei pentru totdeauna şi tot ceea ce esteTimişoara astăzi se datorează curajului şi viziuniir evoluţionarilor din Decembrie 1989 . Eu simt o responsabilitate pentru noi, ca Timişoara şi timişoreni, să fim acest far al libertăţii, al luptei pentru umanitate şi pentru valorile europene pe tot parcursul anului, nu doar în decembrie, şi în toată Europa, nu doar înRomânia.

 Cu această ședință festivă noi onorăm jertfa din decembrie ’89, dar și curajul celor care încă sunt înviață. Le mulțumim revoluționarilor pentruacest moment care a definit identitatea Timișoarei pentru totdeauna – imaginea se datorează revoluționarilor.

Dar parcă în acest an eu resimt o nouă urgență a acestei comemorări. Pentru unii, aceste comemorări devin o rutină, dar pentru mine e diferit anul acesta. Avem un război crunt la granița cu România, un război în care oamenii se luptă și mor și supraviețuiesc pentru libertate, pentrua aparține lumii europene. Avem în Iran o mișcare de revoluție pornită de femei care refuză să mai poarte hijabul și care își taie părul în semn de protest. Aici toate generațiile se ridică împotriva unui sistem brutal. Vedemșiîn China anulacesta, pentru prima datădupăprotestele din ’89, cum mulți cetățeni au început să protesteze împotriva regimului autoritar, și mulți o fac doar cu o foaie albă, pe care nu scrie nimic, dar care a ajuns un simbol al protestului, pentru care pot ajunge la închisoare.

Aceste lucruri ne spun că lupta din ’89 nu s-a terminat. Lupta a fost una universală, nu a fost fiecare pentru fiecare, a fost o luptă și pentru vecini, pentru toate orașele, pentru o idée umanistă generală. De aceea ceea ce facem astăzi este important; avem responsabilitatea de a fi solidari cu toți din această lume care nu au aceleași drepturi și libertăți.

**Dl. NICA**: Cel mai mare pericol pentru noi în momentul de față este uitarea. Atât vechile generații, cât și cele noi tind să minimizeze rezonanța simbolică a acelor momente. Tinerilor le-aș spune: cum v-ați simți dacă v-aș lua TikTok și Facebook? Ei nu trăiesc cu acest sentiment al oprimării ș ifricii. Mare păcat că nu conștientizează aceste lucruri. Dar nu doar tinerii uită, ci și cei în vârstă – și aici este și mai surprinzător, căci aud oameni în vârstă care zic că era mai bine pe vremea lui Ceaușescu. Dar mișcarea de libertate este legată de toți acei ani de comunism.

**Dl. SORIN IONESCU**: La Timișoara, oamenii au învățat să spună ceea ce gândesc și expresia «Mai bine Golan decât activist” este un mesaj pe care îl simțim din nou în conștiința noastră.

**Dl. HOSU**: Prin curaj am dărâmat un sistem tiranic. An de an, după Decembrie 1989, românii, dar mai ales noi timișorenii, ne îmbrăcăm atât în haine de doliu, cât și de sărbătoare. Aniversăm 33 de ani și ne întâlnim pentru a aduce un omagiu celor care au avut curajul de a se opune sistemului comunist. Timp de șase zile, timișorenii au luptat singuri împotriva aparatului comunist. Iar regimul ceaușist a ieșit din scenă trăgând după el viața a 100.000 de români.

**Dl.AMBRU**: Țara și-a bătutjoc de noi, de istoria care mai este aici în sală. Oare ne întreabă cineva de sănătate? Ne-au întreba tîn 33 de ani dacă avem ce pune pe masă, dacă suntems ănătoși? De ce? Pentru ă e democrație. Principalul e că ei au. Fac tot ceea ce vor. De ce? Le-am dat acest drept. Cinste eroilor, cinste camarazii mei!

**Dl. BURLACU**: Trebuia să discutăm despre Lorin Fortuna, despre Ion Marcu, cel care a transformat revolta în revoluție. Se dorește bagatelizarea acestui moment. Nu am adus doar libertate și democrație, am schimbat un sistem bolșevic cu un sistem pluripartid. Asta trebuie să înțeleagă tinerii care astăzi participă la proteste și strigă «Jos PSD/PNL/USR!», că a schimba este ușor, dar a pune ceva în loc este greu. Legat de ceea ce s-a întâmplat ulterior, am și o satisfacție și o insatisfacție. Satisfacția e legată de schimbare și de apariția unei clase politice, dar insatisfacția este legată de același lucru, de incapacitatea celor din politică, avem o clasă politică jalnică.

**Dl.TABĂRĂ**:Vă invit în continuare să luăm parte la un moment liric susținut de dna. Olga Torok-Actriță a Teatrului German de Stat din Timișoara.

Vă invit să urmărim Proiecția unui fragment dintr-un interviu cu scriitorul Daiel Vighi despre zilele Revoluției din Decembrie 1989 de la Timișoara- extras din cadrul Proiectului reMIND MAPPING 89, proiect realizat de Comunitatea GIS-TM din Timișoara și finanțat de Primărie și Consiliul Local al Municipiului Timișoara prin Centrul de Proiecte.

Acest film a fos pus la dispoziție prin grija D-nei Lector Univ. Alina Satmari de la Universitatea de Vest din Timișoara, coordonator al acestui proiect.

Au rostit alocuțiuni despre semnificația evenimentelor din Decembrie 1989:

Dl. Hosu Virgil-Reprezentant al Asociației A.L.T.A.R. -1989, Dl. Valer Bercia- reprezentantul Fundației Naționale a Revoluției din Decembrie 1989, Preotul Ioan Mura – reprezentantul Asociaiției Luptătorilor în Revoluția Anticomunistă 16-22 Decembrie 1989 Timișoara, Dl. Gabriel Marinescu -reprezentantul Asociației Revoluția 1989 Timișoara, Dl. Florin Ambru - reprezentantul Forumului Revoluției din Decembrie 1989-Libertatea Timișoara, Dl. Petrișor Morar -reprezentant al Forumului Democrat Român, Dl. Cătălin Regea- Reprezentant al Ligii Naționale a Luptătorilor și Participanților în Revoluția Română din 1989, Dl. Gheorghe Lungu-Reprezentantul Asociației 17 Decembrie a răniților și a familiilor îndoliate în Revoluția Română din 1989, Dna. Mihaela Ionescu- reprezentanta Asociației Pentru Recunoașterea Meritului Revoluționarilor, Dl. Sorin Oprea-reprezentantul Asociației LAVIRED -Laurii Victoriei Revoluției, Dl. Tudorin Burlacu-

reprezentantul Asociației Revoluționară Frăție, Egalitate, Colaborare, Cooperare.

**Dl. TABĂRĂ**: Vă mulțumesc tuturor pentru participare, declar închisă ședința de azi.

**PRESEDINTE DE SEDINTA SECRETAR GENERAL**

**Viceprimar COSMIN A. TABĂRĂ Jr. CAIUS ȘULI**